Source: http://www.monitorfg.ro/2018/10/15/andries-demis-de-la-csm-fagaras/
Timestamp: 2019-01-22 19:32:33+00:00

Document:
Andrieş demis de la CSM Făgăraş | Monitorul de Făgăraș
Acasă Ştiri din sport Andrieş demis de la CSM Făgăraş
Liviu Andrieş nu mai este antrenorul echipei de handbal masculin CSM Făgăraş. După meciul pierdut la Călăraşi, antrenorul originar din Tîrgu Jiu şi conducerea CSM Făgăraş au făcut o analiză amplă a parcursului echipei, iar antrenorul Liviu Andrieş a fost îndepărtat de la conducerea echipei. După aproape doi ani, timp în care a antrenat la Făgăraş, Liviu Andrieş s-a despărţit de CSM Făgăraş şi se va întoarce la Tîrgu Jiu, acolo unde este profesor. ,,Asta este viaţa antrenorilor. M-am despărţit în condiţii civilizate de CSM Făgăraş. Au trecut aproape doi ani de cînd am preluat banca tehnică a formaţiei făgărăşene. Vreau să mulţumesc conducerii administative a Clubului, Primăriei şi Consiliului Local pentru sprijinul avut în aceşti doi ani. I-am anunţat vineri pe băieţi, le-am urat baftă în continuare şi sper ca echipa să-şi îndeplinescă obiectivele“, a declarat fostul antrenorul al formaţiei CSM Făgăraş, Liviu Andrieş. Handbaliştii de la CSM Făgăraş au pierdut în deplasarea de Călăraşi cu scorul de 31-23, după ce la pauză scorul era 14-13 pentru formaţia gazdă. Acestă înfrîngere a dus la schimbarea antrenorului Liviu Andrieş. În acest moment, după şase etape, CSM Făgăraş a acumulat doar trei puncte, fiind pe locul 11 în clasament. ,,CSM Făgăraş a trimis un comunicat de presă prin care a înştiinţat faptul că am încetat colaborarea cu antrenorul Liviu Andrieş. Îi mulţumim pentru munca depusă şi îi dorim succes în continuare. În acest moment sîntem în discuţii cu mai mulţi antrenori. Căutăm varianta cea mai bună pentru CSM Făgăraş. Antrenamentele, în acest moment, se fac sub comanda antrenorului secund, Eugen Frăţilă“, a declarat preşedintele clubului CSM Făgăraş, Marius Gruia.
Articolul precedentMuzeul destrămat de orgolii şi interese
Articolul următorAPIA plăteşte subvenţiile fermierilor
Iulian octombrie 16, 2018 at 4:03 am
Prea multi bani bagati in curul astuia,trebuia demis dupa 3 luni!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM